

**TEČAJI TUJIH JEZIKOV NA UPRAVNI AKADEMIJI JESEN 2022**

**1. Skupinski splošni tečaji angleščine, francoščine in nemščine**  
**2. Skupinski specializirani tečaji angleščine in francoščine  
3. Individualni tečaji angleščine in francoščine (ali tečaji v paru)**

**1. Skupinski splošni tečaji**

**1A Skupinski splošni tečaj angleščine**, stopnje A2–C1  
**1N Skupinski splošni tečaj nemščine**, stopnje A1–C1   
**1F Skupinski splošni tečaj francoščine**, stopnje A1–C1

**Trajanje:** 40 pedagoških ur

**Potek:** Tečaji potekajo v obdobju november 2022 – februar 2023, in sicer 2-krat po 2 pedagoški uri tedensko od 7.30 do 9.00 ali od 14.30 do 16.00. Pri tečajih po naročilu se lahko organ naročnik in izvajalec dogovorita tudi za drugačno obdobje in urnik.

Izvajalec bo za prijavljene izvedel brezplačno uvrstitveno testiranje na daljavo in jih na njegovi podlagi razvrstil v skupine.

**Vsebina:**   
– razumevanje pisnih in govornih sporočil  
– priprava na samostojne govorne in pisne stike z govorci tujega jezika  
– izboljševanje in obnavljanje besedišča in jezikovnih struktur  
– pridobivanje in utrjevanje izrazje s področja javne uprave  
– delo z aktualnimi vsebinami iz Slovenije in s sveta

**Gradivo:** Vse potrebno gradivo priskrbi izvajalec, razen učbenikov, ki jih zagotovijo udeleženci sami.

**Izvajalci:**1A Skupinski splošni tečaji angleščine: Akademija INT, d. o. o.  
1N Skupinski splošni tečaji nemščine: Akademija INT, d. o. o.  
1F Skupinski splošni tečaji francoščine: Francoski inštitut v Sloveniji

**Kotizacija**: 176,00 EUR brez DDV za udeleženca

**2. Skupinski specializirani tečaji angleškega jezika – 20 ali 12 pedagoških ur**

**Potek:** Tečaji praviloma potekajo 2-krat po 2 pedagoški uri tedensko, in sicer od 7.30 do 9.00 ali od 14.30 do 16.00. Pri tečajih po naročilu se lahko organ naročnik in izvajalec dogovorita tudi za drugačno obdobje in urnik.

Izvajalec bo za vse prijavljene izvedel brezplačno uvrstitveno testiranje na daljavo in jih na njegovi podlagi razvrstil v skupine.

Vse potrebno gradivo priskrbi izvajalec.

**Angleška konverzacija**

**Trajanje:** 20 pedagoških ur  
  
**Zahtevano predznanje jezika:** od B1 do C1

**Namenjen je:** vsem javnim uslužbencem, ki želijo izboljšati sposobnost govornega sporazumevanja v angleškem jeziku.

**Cilji:** dopolniti in utrditi znanje angleškega jezika ter izboljšati veščine sporazumevanja v angleščini na upravnem področju ob različnih uradnih in neuradnih priložnostih ter utrditi pridobljeno znanje.  
  
**Vsebina:**

* sporazumevanje v angleškem jeziku v različnih govornih položajih (formalno, neformalno)
* uporabne fraze (prošnja, zahteva, opravičilo, vabilo)
* izmenjava informacij ter izražanje mnenj in stališč
* opisovanje in razlaganje
* telefonski pogovori
* druženje v različnih situacijah
* obravnava aktualnih tem iz Slovenije in sveta
* priprava in izvedba predstavitve lastnega delovnega področja

Strokovno besedišče in tematika bosta v skupinah po naročilu posameznega organa prilagojena delovnemu področju udeležencev.

**Izvajalec:** Languagesitter, d. o. o.

**Kotizacija**: 109,00 EUR brez DDV za udeleženca

**Telefoniranje in pisanje dopisov v angleškem jeziku**

**Trajanje:** 12 pedagoških ur

**Zahtevano predznanje jezika**: od B1 do C1

**Namenjeno je:** javnim uslužbencem, ki pri svojem delu pogosto telefonsko in pisno komunicirajo z angleško govorečimi partnerji

**Cilja:** izboljšati veščine telefonskega sporazumevanja ter dopisovanja in e-dopisovanja v angleškem jeziku

**Vsebina:**

* bonton pri telefoniranju v angleščini
* oblika poslovnega dopisa in e-dopisa v angleškem jeziku
* uporabne fraze pri telefoniranju in pisanju dopisov
* trening telefoniranja in pisanja dopisov

Strokovno besedišče in tematika bosta v skupinah po naročilu posameznega organa prilagojena delovnemu področju udeležencev.  
 **Izvajalec:** Languagesitter, d. o. o.  
 **Kotizacija**: 66,00 EUR brez DDV za udeleženca

**Sestanki v angleškem jeziku**

**Trajanje:** 12 pedagoških ur  
  
**Zahtevano predznanje jezika**: od B2 do C1  
  
**Namenjeno je**: javnim uslužbencem s predznanjem angleškega jezika, ki se pri svojem delu pogosto udeležujejo sestankov s tujimi sogovorniki doma in v tujini.

**Cilj:** izboljšati znanje in veščine sporazumevanja za različna poslovna srečanja in sestanke v angleškem jeziku

**Vsebina:**

* priprava sestanka (vabilo, dnevni red)
* izvedba sestanka (vodenje sestanka, dejavna udeležba na njem, oblikovanje sklepov)
* pisanje zapisnika
* uporabne fraze
* izražanje mnenj in stališč, argumentiranje in prepričevanje, pogajanje
* simulacija govornih položajev (igra vlog)

Strokovno besedišče in tematika bosta v skupinah po naročilu posameznega organa prilagojena delovnemu področju udeležencev.  
 **Izvajalec:** Languagesitter, d. o. o.  
 **Kotizacija**: 66,00 EUR brez DDV za udeleženca

**Javno nastopanje in predstavitve v angleškem jeziku**

**Trajanje:** 12 pedagoških ur

**Zahtevano predznanje jezika**: od B2 do C1

**Namenjeno je:** javnim uslužbencem s predznanjem angleškega jezika, ki želijo izboljšati veščine nastopanja in predstavitev v angleškem jeziku

**Cilji:** razviti veščine dobrega in prepričljivega nastopanja v angleškem jeziku; seznaniti se z uporabo različnih vizualnih pripomočkov; naučiti se uporabljati najpogostejše fraze in besedišče za izvedbo dobre predstavitve; utrditi znanje s praktičnimi vajami

**Vsebina:**

* pravila javnega nastopanja (verbalna in neverbalna komunikacija)
* elementi učinkovite predstavitve (pozdravni nagovor, uvod, jedro, pojasnjevanje, postavljanje vprašanj in odgovarjanje nanje, povzemanje in sklepna beseda)
* vizualni pripomočki
* priprava predstavitve in nastop vsakega tečajnika
* analiza predstavitev in nastopov

Strokovno besedišče in tematika bosta v skupinah po naročilu posameznega organa prilagojena delovnemu področju udeležencev.  
 **Izvajalec:** Languagesitter, d. o. o.

**Kotizacija**: 66,00 EUR brez DDV za udeleženca

**3. Individualni tečaji (ali tečaji v paru) – 10, 20 ali 30 pedagoških ur**

**3A Individualni tečaj** (ali tečaj v paru) **angleščine**

**3A-JN** **Individualni tečaj** (ali tečaj v paru) **angleščine za javno nastopanje**

**3F Individualni tečaji** (ali tečaj v paru) **francoščine**

**Potek:** Po prijavi bo izvajalec tečaja kontaktiral udeleženca in tečaj pripravil v skladu z njegovimi potrebami in predznanjem. Za urnik se dogovorita neposredno udeleženec in izvajalec tečaja. Praviloma tečaj poteka na lokaciji organa zaposlitve udeleženca.  
  
**Vsak sklop 10 pedagoških ur naročenega individualnega tečaja se mora izvesti v obdobju največ 2 mesecev, in sicer najkasneje do 31. 8. 2024.**

Tečaj se lahko po dogovoru izvede tudi za 2 udeleženca istega organa.

**Vsebina:**

* 3A Individualni tečaji angleškega jezika: strokovno besedišče v angleškem jeziku s področja evropskih, pravnih in upravnih zadev v skladu s področjem dela in drugimi potrebami udeleženca ter njegovo stopnjo znanja
* 3A-JN Individualni tečaj angleščine za javno nastopanje: pravila javnega nastopanja (verbalna in neverbalna komunikacija); elementi učinkovite predstavitve (pozdravni nagovor, uvod, jedro, pojasnjevanje, postavljanje vprašanj in odgovarjanje nanje, povzemanje in sklepna beseda); izvedba sestanka (vodenje sestanka, dejavna udeležba na njem, oblikovanje sklepov); izražanje mnenj in stališč, argumentiranje in prepričevanje, pogajanje − v skladu s področjem dela in drugimi potrebami udeleženca ter njegovo stopnjo znanja
* 3F Individualni tečaji francoskega jezika: strokovno besedišče v francoskem jeziku s področja evropskih, pravnih in upravnih zadev v skladu s področjem dela in drugimi potrebami udeleženca ter njegovo stopnjo znanja

**Gradivo:** Vse potrebno gradivo priskrbi izvajalec, razen učbenikov (če so potrebni), ki jih zagotovijo udeleženci sami.

**Izvajalci:**

* 3A Individualni tečaji angleškega jezika: Akademija INT, d. o. o.; Languagesitter, d. o. o.; Pantheon College, d. o. o.
* 3A-JN Individualni tečaj angleškega jezika za javno nastopanje: Mint International, d. o. o.; Languagesitter, d. o. o.; Pantheon College, d. o. o.
* 3F Individualni tečaji francoskega jezika: Francoski inštitut v Sloveniji

**Kotizacija**: 35,00 EUR brez DDV na pedagoško uro za udeleženca ali za par udeležencev